Matt LeBlanc

Matt LeBlanc (g. 1967 m. liepos 25 d. Niutone, Masačusetse, Jungtinėse Valstijose) – amerikiečių aktorius ir prodiuseris.

Geriausiai žinomas iš NBC televizijos serialo „Friends“, kuriame aktorius atliko Joey Tribbiani vaidmenį. Vaidmuo komedijoje Matt LeBlanc pelnė pasaulinę šlovę. Aktorius buvo nominuotas trims „Emmy“ ir dviem „Auksinio gaublio“ apdovanojimams. Pasibaigus dešimtmetį rodytai situacijų komedijai „Friends“, Matt LeBlanc buvo pasiūlytas pagrindinis vaidmuo serialo pratęsime „Joey“. Serialas nebuvo sėkmingas, jo transliacija buvo nutraukta net nepasibaigus antram sezonui. 2004 m. aktorius už vaidybą pirmame sezone buvo nominuotas „Auksiniam gaubliui“.

2011 m. Matt LeBlanc pradėjo vaidinti savotišką savęs versiją BBC/Showtime televizijos seriale „Episodes“. Komedija yra apie vieno išgalvoto britų serialo perkūrimą, skirtą amerikiečių auditorijai. 2011 m. aktorius buvo nominuotas „Emmy“ apdovanojimui, o 2012 m. Matt LeBlanc laimėjo „Auksinį gaublį“ (prieš tai apdovanojimui nominuotas buvo tris kartus). 2013 m. aktorius pastarajam apdovanojimui buvo nominuotas penktą kartą.

2003 m. aktorius vedė Melissa McKnight, po metų su ja susilaukė dukros Marinos. 2006 m. pora išsiskyrė.

 Filmografija 

 Kinas 
 Metai Pavadinimas Personažas Pastabos 1990 Anything to Survive Billy Barton Televizijos filmas 1993 Grey Knight Terhune Dar žinomas kaip Ghost Brigade ir The Killing Box 1993 Red Shoe Diaries 3: Another Woman’s Lipstick Kyle 1994 Reform School Girl Vince Televizijos filmas 1994 Lookin' Italian Anthony Manetti Dar žinomas kaip Showdown 1996 Ed Jack 'Deuce' Cooper 1997Red Shoe Diaries 7: Burning UpJed 1998 Lost in Space Major Don West 2000 Charlie’s Angels Jason Gibbons 2001 All the Queen’s Men O’Rourke 2003 Charlie’s Angels: Full Throttle Jason Gibbons 2006 The Prince Televizijos filmas, prodiuseris 2010 Jonah Hex Prodiuseris 2013 Lovesick Charlie Darby

 Televizija 
 Metai Pavadinimas Personažas Pastabos 1987 Doll Day Afternoon GI Joe 1988–1989 TV 101 Chuck Bender 13 serijų 1989 Just the Ten of Us Todd Murphy 2 serijos 1990 Monsters Tommy 1 serija 1991 Top of the Heap Vinnie Verducci 7 serijos 1991 Married... with Children Vinnie Verducci 3 serijos 1991 Vinnie & Bobby Vinnie Verducci 7 serijos 1991 Red Shoe Diaries Tom’s Brother 2 serijos 1993 Class of '96 Frank Goodman 1 serija 1994–2004 Friends Joey Tribbiani 236 serijos, pagrindinis vaidmuo 2004–2006 Joey Joey Tribbiani 46 serijos, pagrindinis vaidmuo nuo 2011 Episodes  Matt LeBlanc 16 serijų 2016–2020Man with a PlanAdam Burns43 serijos

Kategorija:JAV aktoriai
Kategorija:JAV kino prodiuseriai